open-index/open-wikipedia-markdown huggingface dataset:
FC Dila Gori

**Gorio „Dila“** – Gruzijos futbolo klubas iš Gorio.

## Istorija
Klubo ištakos siekia 1949 m. Nepriklausomybės metais rungtyniavo aukščiausioje šalies lygoje. 

2013 m. klube vyr. treneriu dirbo Valdas Ivanauskas. 2015 m. tapo šalies čempionais.

## Pasiekimai

::Šaltiniai: 

## Sezonai
; Pastarųjų metų sezonai

;Erovnuli lyga

|}
; Umaglesi ir Pirveli lygose

|}

## Lietuviai
* Valdas Ivanauskas, vyr. treneris, 2013 m.

## Emblema

Vaizdas:FC Dila Gori.gif | Senoji klubo emblema
Vaizdas:Goris Dilas Gerbi.png|2010 m. klubo emblema 
Vaizdas:FC Dila Gori logo.png|Dabartinis logotipas


## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
FC Borǰomi

**„Boržomio“ futbolo klubas** arba **FC Borǰomi** – Gruzijos futbolo klubas iš Boržomio.

## Istorija
Klubo ištakos siekia 1936 m. Eilę metų dalyvavo Gruzijos regioninėse pirmenybėse.

Nuo 1993–1994 m. kelis sezonus praleido antrajame ir trečiajame divizione. 

2004–2005 m. „Borjomi“ užėmė 2 vietą „Liga 2“ ir pateko į Umaglesi Liga, kur klubas rungtyniavo keturis sezonus.

Penktoji vieta 2005–2006 m. sezone yra geriausias „Borjomi“ klubo pasiektas rezultatas. Ekipa laimėjo 14 namų rungtynių iš 15 žaistų, įskaitant ir rungtynes prieš lyderių trejetą.

2007–2008 m. sezoną „Borjomi“ laimėjo Davido Kipiani taurės grupių etapą ir pateko į pusfinalį.

2008–2009 m. sezone klubas užėmė paskutinę vietą ir pasitraukė iš aukščiausios lygos.

„Borjomi“ klubas iškrito ir iš antros pakopos. Kurį laiką balansavo tarp trečios ir ketvirtos pakopų.

2019 m. nepavyko išsaugoti vietos trečiajame divizione. 

2021 m. klubas laimėjo pirmąjį „Liga 4“ varžybų etapą, pateko į geriausiųjų ekipų grupę ir sugebėjo pakilti į trečiąją lygą.

## Pasiekimai

::Šaltiniai: 

## Sezonai

|}

## Stadionas
* „Jemal Zeinklišvili“ stadionas buvo namų arena tais laikais, kai klubas žaidė aukščiausioje lygoje.
* Namų rungtynes 2021 m. žaidė „Mcchetos parko“ stadione.

## Išnašos

## Nuorodos
*
Malaga

**Malaga** () – uostamiestis pietų Ispanijoje, autonominiame Andalūzijos regione, netoli Gibraltaro; Malagos provincijos centras. 2021 m. duomenimis, 6-as pagal gyventojų skaičių Ispanijos ir 77-as pagal gyventojų skaičių Europos žemyno miestas.

Kurortas, vienas svarbiausių šalies uostų. Išvystyta cukraus, vyno, medvilnės, tekstilės, chemijos pramonė. Yra universitetas (nuo 1972 m.), XVI a. katedra, maurų tvirtovės liekanos.

## Istorija

Miestą įkūrė finikiečiai XII a. pr. m. e. Priklausė Kartaginai, romėnams, maurams. Romėnų ir maurų laikais buvo svarbus strateginis miestas. 

XI, XII ir XIII a. Malaga keturis kartus egzistavo kaip nepriklausoma valstybė (taifa), kurią tarpais užkariaudavo Granada, Almoravidai, Almohadai. 1239 m. ji užimta Granados emyrato, kuris ją valdė iki 1487 m., kuomet miestą užėmė Ispanija.

1810–1812 m. priklausė Prancūzijai.

## Sportas
* Málaga CF (futbolas)
* CB Málaga (krepšinis)

## Taip pat skaityti
* Pagal gyventojų skaičių didžiausių Europos miestų sąrašas

## Šaltiniai
Ričardas Juška

**Ričardas Juška** (g. 1960 m. gegužės 11 d. Jurbarko raj.) – Lietuvos ir Jurbarko rajono savivaldybės politinis bei visuomenės veikėjas.

## Biografija
1978 m. baigė Jurbarko 1-ąją vidurinę mokyklą. 1984 m. baigė Vilniaus inžinerinio statybos instituto Mechaninės technologijos fakultetą, įgijo automobilių transporto ekonomikos ir organizavimo inžinieriaus – ekonomisto kvalifikaciją.

1984–1989 m. Jurbarko autotransporto įmonės vyresnysis inžinierius. 1989–1995 m. Jurbarko rajono savivaldybės plano komisijos pirmininko pavaduotojas, inžinierius, ekonomikos ir socialinių klausimų skyriaus vedėjas, valdytojo pavaduotojas. 1996–2003 m. AB „Lietuvos draudimas“ Jurbarko skyriaus direktorius. 2003–2007 m. Jurbarko rajono savivaldybės mero pavaduotojas. 2009–2015 m. Jurbarko rajono savivaldybės meras.

2015–2016 m. Europos Parlamento nario Antano Guogos patarėjas. Nuo 2016 m. Seimo narys. Nuo 2020 m. Liberalų frakcijos seniūno pavaduotojas.

1995–2016 m. Jurbarko rajono savivaldybės tarybos narys. 1997–2003 m. Valdybos narys.

Nuo 1995 m. buvo Lietuvos liberalų sąjungos narys, Jurbarko skyriaus pirmininkas. Nuo 2003 m. Liberalų ir centro sąjungos narys, LiCS Jurbarko skyriaus pirmininkas. Lietuvos Respublikos liberalų sąjūdžio (LRLS) narys, nuo 2013 m. LRLS Jurbarko skyriaus pirmininkas. 

Rotary klubo narys. Vaikai Ieva, Karolis.

## Šaltiniai
Apeliacija (vynininkystė)

**Apeliacija** (prancūziškai *appelation*) – tai geografinė nuoroda, nurodanti, kurioje vietovėje buvo išaugintos vynuogės ir pagamintas vynas. Šios geografinės nuorodos suteikimą ir vartojimą reglamentuoja valstybių nustatytos taisyklės.

## Istorija
1730 m. Vengrijoje gaminamas tokajus tapo pirmuoju vynu, kuriam pradėtas taikyti valstybinis geografinis reglamentavimas: visi Tokajaus regiono vyndarystės ūkiai buvo suskirstyti į 3 klases, atsižvelgiant į dirvą, saulėtumą ir užsikrėtimą grybeliu *[[Botrytis cinerea]]*. 1757 m. karališkuoju dekretu Tokajuje sukurtas uždaras vyno gamybos regionas.

1756 m. Portugalijoje buvo sukurta antroji pasaulyje saugoma apeliacija portveinui, gaminamam šiaurės Portugalijos Douro upės slėnyje, kontroliuoti.

1925 m. Ispanijoje kilmės nuoroda apsaugotas Rioja, o 1933 m. – cheresas.

1935 m. Prancūzijos žemės ūkio ministerija sukūrė Nacionalinį kilmės nuorodų institutą (*Institut National des Appellations d'Origine*), kuriam pavesta administruoti Prancūzijos vynų geografinį žymėjimą. Iki to laiko tik šampanas naudojosi teisine geografinės nuorodos apsauga.

Nuo 1980 m. valstybės saugomos geografinės nuorodos pradėtos taikyti JAV vyndarystės regionuose.

## Apeliacijų sąrašas
* Europos Sąjunga – Saugoma geografinė nuoroda 
** Austrija – Districtus Austria Controllatus
** Graikija – ονομασία προελεύσεως ελεγχομένη
** Ispanija – Denominación de Origen
** Italija – Denominazione di Origine Controllata
** Jungtinė Karalystė – Quality Wine Scheme
** Portugalija – Denominação de Origem Controlada
** Prancūzija – Appellation d'origine contrôlée
** Vokietija – savita Vokietijos vynų klasifikacija 
* Australija – Australian Geographical Indications
* Čilė – Čilietiškas vynas skirstomi į 5 saugomus regionus
* JAV – American Viticultural Area
* Kanada – Vintners Quality Alliance
* Pietų Afrikos Respublika – Wine of Origin

Dauguma šių regionų pavadinimai reiškia „saugomą geografinę nuorodą“, tačiau jų pavadinimai neverčiami, kadangi kiekvienoje šalyje geografinių nuorodų reglamentavimas yra skirtingas.
Didžiosios Lenkijos Grodziskas

**Didžiosios Lenkijos Grodziskas** () – miestas vakarų Lenkijoje, 43 km į pietvakarius nuo Poznanės. Senamiestyje vyrauja XVIII–XIX a. pastatai, yra XIX a. rotušė, XV a. Šv. Jadvygos bažnyčia.

## Sportas
* Dyskobolia Grodzisk Wielkopolski SSA (futbolas)

## Šaltiniai
Algirdas Gudaitis

**Algirdas Gudaitis** (g. 1951 m. rugsėjo 3 d. Jurbarke) – Lietuvos ir Jurbarko rajono politinis bei visuomenės veikėjas.

## Biografija
1975 m. baigė Kauno Antano Sniečkaus Politechnikos institutą, įgijo inžinieriaus mechaniko kvalifikaciją. 

UAB „Vilkijos gija“ gamybos vadovas, UAB „Ogiseta“ gamybos vadovas. 2007–2008 m. Jurbarko rajono savivaldybės meras. 2009-2010 m. Jurbarko rajono savivaldybės mero pavaduotojas. Nuo 2010 m. Seimo nario Remigijaus Žemaitaičio padėjėjas-sekretorius.

2001 m. Liberalų demokratų partijos, nuo 2006 m. partijos Tvarka ir teisingumas narys. 1990–1995 m. Jurbarko rajono tarybos deputatas, 2007–2011 m. ir nuo 2011 m. Jurbarko rajono savivaldybės tarybos narys.

Jurbarko rajono verslininkų organizacijos tarybos narys. Sutuoktinė Genė, vaikai Evelina, Andrius..

## Šaltiniai
Torpedo K'ut'aisi

**Kutaisio „Torpedo“** – Gruzijos futbolo klubas iš Kutaisio. 

## Istorija
Klubas įkurtas 1946 m. Kitados rungtyniavo aukščiausioje lygoje.

2007 m. dėl finansinių problemų prarado lygos licenciją.

## Pasiekimai

* Gruzijos TSR čempionas (1949 m.)
* Turkmėnijos Prezidento taurės laimėtojas (2002 m.)

::Šaltiniai: 

## Sezonai
; Pastarųjų metų sezonai

;Erovnuli Liga

|}
; Umaglesi Liga

|}

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Antanas Juozas Kazakevičius

**Antanas Juozas Kazakevičius** (1939 m. gegužės 24 d. Kaune – 2025 m. birželio 23 d.) – Lietuvos ir Jurbarko rajono savivaldybės politinis bei visuomenės veikėjas.

## Biografija
1946 m. pradėjo lankyti Kudirkos Naumiesčio pradinę mokyklą, vėliau mokėsi Kuršėnų ir Kazlų Rūdos vidurinėse mokyklose. 1962 m. baigė Lietuvos veterinarijos akademiją, veterinarijos gydytojas. 1963 m. Leningrado veterinarijos institute baigė gydytojų tobulinimosi kursus.

1962 m. Kalvarijos valstybinės veislininkystės stoties veterinarijos gydytojas. 1963 m. Jurbarko veterinarijos ligoninės bakteriologas, veterinarijos laboratorijos direktorius, Černiachovskio kolūkio vyriausiasis veterinarijos gydytojas, 1970 m. Šilalės veterinarijos laboratorijos direktorius, 1972 m. Jurbarko veterinarijos laboratorijos direktorius, 1974 m. Jurbarko valstybinės veislininkystės stoties direktorius, 1987 m. Raudonės kolūkio pirmininkas. 1990–1995 m. Jurbarko rajono tarybos pirmininkas. 1995–2005 m. agroserviso UAB „Ksanteno modelis“ direktorius.

1995–1996 m. Lietuvos valstiečių partijos, 1996 m. Tėvynės Sąjungos narys. 1990–1995 m. Jurbarko rajono tarybos deputatas, 1995–1997 m., 2000–2003 m., 2003–2007 m., 2007–2011 m. ir nuo 2011 m. Jurbarko rajono savivaldybės tarybos narys.

Nuo 2000 m. Lietuvos samariečių Jurbarko krašto bendrijos pirmininkas, 2003–2010 m. Raudonės bendruomenės centro pirmininkas.

## Šaltiniai
Kinokava

**Kinokava** (紀の川市; -shi) – miestas, įsikūręs Vakajamos prefektūroje, Japonijoje. 2005 m. duomenimis, tada mieste, kurio plotas 228,54 km², gyveno 70 067 žmonės (gyventojų tankumas – 307 žm./km²). Miestas buvo įkurtas 2005 m. lapkričio 11 d., sujungus Učitą, Kokavą, Nagą, Momojamą ir Kišigavą iš Nagos srities.

## Nuorodos

Oficiali interneto svetainė
Sredna Gora

**Sredna Gora** (bulg. *Средна гора*) − kalnų masyvas centrinėje Bulgarijos dalyje, išsidėstęs lygiagrečiai su Stara Planina. Sredna Gora yra 285 km ilgio ir 50 km pločio. Aukščiausia viršukalnė − Goliamas Bogdanas (*Голям Богдан*) (1604 m).

Kalnų masyvas yra skirstomas į tris dalis:
* Vakarinė Sredna Goros dalis (*Западна (Ихтиманска) Средна гора*)
* Centrinė Sredna Goros dalis (*Средна (Същинска) Средна гора*)
* Rytinė Sredna Goros dalis (*Източна (Сърнена гора*).

## Nuorodos
Mano namai − Bulgarija
Naga (miestelis)

**Naga** (那賀町; -cho) – miestelis, buvęs Nagos srityje, Vakajamos prefektūroje, Japonijoje.

2003 m. šioje 28,12 km² teritorijoje gyveno 8814 žmonių (tankumas – 313,44 žm./km²). 2005 m. lapkričio 11 d., miestelis, kartu su Učita, Kokava, Momojama ir Kišigava buvo sujungti į vieną didelį miestą – beveik 230 km² ploto Kinokavą.
Naga

Žodis **naga** gali reikšti:

* naga – porakanopių žinduolių pirštų galus dengiantis raginis apvalkalas (pakitęs nagas).
* naga – indų mitologijos būtybė.
**Geografijoje**:

* Nagos apskritis – buvusi Japonijos apskritis Mijės prefektūroje, Japonijoje;
* Nagos apskritis – buvusi Japonijos apskritis Vakajamos prefektūroje, Japonijoje;
** Naga – Nagos apksrityje buvęs miestelis;
* Filipinų miestai:
** Naga – Bikolio regione;
** Naga – Sebu saloje;
** Naga – Zamboangos pusiasalyje.
Botevo kalnas

**Botevo kalnas** (bulg. *Връх Ботев*) yra Bulgarijoje, Stara Planinos (Balkanų) kalnuose. Tai aukščiausia Balkanų viršukalnė (2 376 m virš jūros lygio).

Iki 1950 m., kai kalnas buvo pervadintas bulgarų poeto ir revoliucionieriaus *Christo Botevo* garbei, kalnas buvo vadinamas *Jumrukčal* (*Юмрукчал*).

Ant Botevo kalno yra pastatyta meteorologinė stotis ir radijo bokštas (pradėjęs veikti 1966 m. liepos 10 d.), kuris apima 65 % šalies teritorijos.

Botevo kalno dalis priklauso Centriniam Balkanų nacionaliniam parkui.
Puasono skirstinys

**Puasono skirstinys** – diskretus skirstinys (tikimybių pasiskirstymo dėsnis), nusakantis įvykių tikimybes įvykti per tam tikrą laiko intervalą, jeigu įvykiai vyksta pastoviu dažniu ir yra nepriklausomi vienas nuo kito. Šį dėsnį pirmasis aprašė prancūzų mokslininkas S. Puasonas.

Jei per tam tikrą laiko intervalą įvyksta vidutiniškai λ įvykių, tuomet tikimybė, kad per tą laiką įvyks tiksliai *k* įvykių bus lygi:

: f(k;\lambda)=\frac{e^{-\lambda} \lambda^k}{k!},\,\!

Čia
* *e* yra natūrinių logaritmų pagrindas (*e* = 2.71828…),
* *k* yra įvykių skaičius (neneigiamas sveikas skaičius, *k* = 0, 1, 2, …), kurių tikimybę norime paskaičiuoti,
* *k*! yra *k* faktorialas,
* λ yra teigiamas realusis skaičius, vidutinis įvykių skaičius per tam tikrą laikotarpį. Tarkime, kad įvykiai vyksta vidutiniškai kas 4 minutės, o mes norime apskaičiuoti skaičių įvykių, įvyksiančių per 10 minučių. Tuomet turėsime naudoti Puasono skirstinį su λ&nbsp;=&nbsp;10/4&nbsp;=&nbsp;2.5.

Puasono skirstinys gali būti išvestas iš binominio skirstinio kaip ribinis atvejis, tarus, kad *p* = λ/*n* ir įvykių skaičiui *n* artėjant į begalybę.

## Pagrindiniai Puasono skirstinio momentai
: Vidurkis: M(k)=\bar{k}=\lambda
: Dispersija: D(k)=\sigma^2 =\lambda \,

## Taikymo pavyzdžiai
Skirstinys taikomas aprašant korektūros klaidų puslapyje skaičių, avarijų keliuose per fiksuotą laiko tarpą skaičius, razinų bandelėje skaičių, telefono skambučių per valandą skaičių, gamybinių traumų per mėnesį skaičių, draudimo firmos išmokų per mėnesį skaičių, fotonų išlekiančių iš žvaigždės per laiko vienetą skaičių, lietaus lašų skaičių, radioaktyviajame skilime skilusių atomo branduolių skaičių ir pan.

## Šaltiniai
CNC

**CNC** () – kompiuterizuotas staklių, robotų ar kitokių prietaisų valdymas. Naudojamas programinėse tekinimo, frezavimo, panšavimo, lazerinio pjovimo ir kitokiose staklėse. Plačiausiai paplitę yra sinumerik ir fanuc valdymai.
Osemas

**Osemas** () − upė šiaurės Bulgarijoje.

Senovėje upė buvo vadinama *Assamus*. Osamos upė prasideda *Levskio* kalno papėdėje, Stara Planinoje, 1821 m aukštyje. Upės ilgis 314 km ir ji įteka į Dunojų prie Nikopolio miesto.

Didžiausi pakrantės miestai:
* Lovečas (*Ловеч*)
* Trojanas (*Троян*)
* Letnica (*Летница*)
* Levskis (*Левски*)

## Nuorodos
* Osamos upė  (bulgarų k.)
Tarumanagara

**Tarumanagara karalystė** (sundų kalba: *Karajaan Tarumanagara*)(dar vadinama **Taruma**) – hinduistinė sundų tautos valstybė vakarų Javoje, gyvavusi 358-670 m.

## Įkūrimas
Metraščiai mini pirmąjį valdovą *Rajadirajaguru Jayasingawarman*, kuris įkūrė karalystę 358 m. Jo sūnus *Dharmajavarmanas* valdė 382-395 m.

## Purnavarmanas
*Purnavarmanas* buvo žymiausias Tarumanagaros valdovas, valdęs 395-434 m. Jo laikais Tarumanagara įgijo hegemoniją visoje vakarų Javoje, užimdama iki tol egzistavusias smulkias valstybėles. Metraščiai jų mini 48, tarp jų ir seniausią Javos valstybę – Salakanagara. Rytuose valstybės teritorijos siekė Cipamalio upę, kuri tradiciškai buvo riba tarp javiečių ir sundų.

397 m. Purnavarmanas įkūrė naują sostinę Sunda Pura („Šventasis miestas“ arba „Tyrasis miestas“) dabartinėje šiaurės Džakartoje (arba netoli Bekasi). Tai pirmasis žodžio „sunda“ paminėjimas, vėliau davęs vardą sundų tautai ir valstybei. Iš purnavarmano laikų išliko 7 akmeniniai įrašai, vadinami *prasasti*, liudijantys apie valstybės galybę.

Valstybė palaikė efektyvius santykius su Indija ir Kinija, joje greičiausiai lankėsi kinų vienuolis Fa Hsien, minintis savo viešnagę *Yavadi* saloje ir liudijantis hinduizmo klestėjimą.

## Valdovai po Purnavarmano
* Višuvarmanas 434-455
* Indravarmanas 455-515
* Čandravarmanas 515-535
* Surjavarmanas 535-561. Jis įkūrė naują sostinę į rytus nuo Sunda Pura
* Kertavarmanas 561-628. Jo laikais 612 m. Vretikandajunas įkūrė Galuho karalystę į pietryčius nuo dabartinio Garut su sostine *Bandžiar Pataruman*.
* Sudhvarmanas 628-639
* Harivangsavarmanas 639-640
* Linggavarmanas 640-666

## Žlugimas
Apie 650 m. Tarumanagarą užpuolė malajų valstybė Šrividžaja, ir šalis labai nusilpo. 669 m. sostą paveldėjo *Tarusbava*. Siekdamas atkurti senąją Tarumanagaros didybę, jis pakeitė jos pavadinimą į *Sunda*, taip pradėdamas Sundos karalystės istoriją. Tačiau ši naujoji karalystė neteko didelių teritorijų rytuose, kur išsiplėtė Vretikandajuno Galuhas, stipriai remiamas javiečių Kalingga valstybės. Riba tarp jų nusistovėjo ties Citarum upe.
Kašėtos

**Kašėtomis** vadinami du kaimai Varėnos rajone:

* Kaniavos seniūnijoje;
* Marcinkonių seniūnijoje.
Algimantas Janavičius

**Algimantas Janavičius** (g. 1952 m. liepos 30 d. Vilniuje) – Lietuvos ir Kaišiadorių rajono politinis bei visuomenės veikėjas.

## Biografija

1975 m. baigė Kauno politechnikos institutą, inžinierius. 1988–1994 m. AB „Lietuvos dujos“ Kaišiadorių dujų ūkio viršininkas, 1994–2015 m. – AB „Suskystintos dujos“ Kaišiadorių–Jonavos–Prienų dujų ūkio viršininkas.

1995–2003 m., 2004–2011 m. ir nuo 2014 m. Kaišiadorių rajono savivaldybės tarybos narys.

2015 m. tapo Kaišiadorių rajono savivaldybės vicemeru. 2018 m. savivaldybės taryba A. Janavičių atleido iš pareigų.

Tėvynės sąjungos Kaišiadorių rajono skyriaus narys. 

Sutuoktinė Margarita, vaikas Ramūnas.

## Išnašos
Stasys Danius

**Stasys Danius** (g. 1940 m. rugpjūčio 20 d. Šaukėnuose, Tauragės raj.) – profesorius, habilituotas biomedicinos mokslų daktaras, Lietuvos ir Kaišiadorių rajono politinis bei visuomenės veikėjas.

## Biografija
1963 m. baigė Lietuvos veterinarijos akademiją, zootechnikas. 1991 m. žemės ūkio mokslų daktaras.

Nuo 1987 m. Lietuvos veterinarijos akademijos dėstytojas, nuo 1993 m. profesorius, akademijos tarybos narys, profesorius-konsultantas. 1967–1972 m. „Vievio paukštyno“, 1972–1982 m. Vilniaus paukštyno vyriausiasis zootechnikas, 1988–2010 m. AB „Girelės paukštynas“ generalinis direktorius.

Sutuoktinė Gražina, vaikai Erika, Edita.

## Mokslinė veikla
Mokslinio darbo sritis – paukščių lesinimo ir broilerių auginimo efektyvių metodų kūrimas. Pasaulinės paukštininkystės mokslo asociacijos Lietuvos skyriaus viceprezidentas, Ūkininkų sąjungos narys.

## Politinė veikla
1995 m. Lietuvos valstiečių partijos, Liberalų demokratų partijos, partijos Tvarka ir teisingumas (liberalai demokratai) Kaišiadorių rajono skyriaus narys, Kaišiadorių skyriaus pirmininkas.

1990–1995 m. Kaišiadorių rajono tarybos deputatas. 2007–2011 m. Kaišiadorių rajono savivaldybės tarybos narys.

## Įvertinimas
* 1986 m. ir 1988 m. LTSR valstybinė premija

## Nuorodos
* 2008 m. Lietuvos Respublikos Seimo rinkimai

## Šaltiniai
Aidas Feliksas Palubinskas

**Aidas Feliksas Palubinskas** (g. 1970 m. vasario 11 d. Kalifornijoje, JAV) – Lietuvos ir Klaipėdos rajono politikas. Europos Sąjungos pareigūnas.

## Biografija

Gimė ekonominių mokslų profesoriaus Felikso ir gamtosaugos chemikės Saulės Palubinskų šeimoje. Jauniausias iš penkių vaikų. Turi dvi seseris – Gintą ir Mildą ir du brolius – Liną ir Kovą. Iki 16 metų gyveno JAV, Suomijoje, Austrijoje, Didžiojoje Britanijoje.

Lankė Vasario 16-osios gimnaziją Vokietijoje. 1992 m. baigė Čikagos Loyola universitetą (specialybė – vokiečių kalba ir literatūra, paspecialybės: prancūzų kalba, filosofija, politiniai mokslai, teologija). 1996 m. Šiaurės Ilinojaus Universiteto Teisės koledže baigė tarptautinės ir jūrų teisės mokslus, teisės daktaras.

## Politinė ir profesinė veikla
1989 m. burlaiviu „Lietuva“ perplaukė Atlanto vandenyną (iš JAV į Lietuvą). 1990 m. Lietuvai atkūrus nepriklausomybę, Aukščiausiosios Tarybos Pirmininko patarėjas užsienio politikos klausimais. 1992–1993 m. Seimo nario padėjėjas. Per 1993 m. LR Prezidento rinkimus Stasio Lozoraičio rinkimų štabo rinkiminių kelionių po Lietuvą vadovas. 1996 m. Seimo rinkimuose vadovavo Felikso Palubinsko, vėliau tapusio Seimo pirmininko pavaduotoju, rinkimų kampanijai. 1997–2004 m. užsiimė privačia teisine praktika Klaipėdoje. 1997–2003 m. organizacijos „Europos liaudies partijos jaunimas“, vienijančios per 1 milijoną narių, tarybos narys ir viceprezidentas. 2004–2008 m. dirbo Europos Parlamento nario Eugenijaus Gentvilo atstovu Lietuvoje. Dirbo VšĮ „Atvira visuomenė ir jos draugai“, "Liberalios reformos" direktoriumi.

Jaunųjų krikščionių demokratų įkūrėjas, 2003 m. Nuo 2007 iki 2008 m. Klaipėdos rajono savivaldybės tarybos narys (pakviestas dirbti ES Komisijoje atsisakė mandato).

Nuo 2008 m. liepos mėn. iki 2010 m. sausio dirbo Europos Sąjungos Komisijoje Laisvės, Teisingumo ir Saugumo Generaliniame Direktorate. 2010 - 2014 dirbo Europos Audito Rūmuose – pareigūnas atsakingas už komunikaciją (Atstovas Spaudai).  Šiuo metu dirba Europos Komisijos Generaliniame Direktorate - Finansinis stabilumas, finansinės paslaugos ir kapitalo rinkų sąjunga - pareigūnu atsakingu už finansų politikos ir sankcijų prieš rusiją komunikaciją.

## Visuomeninė veikla
Ateitininkų federacijos narys - Kęstučio Korporacijos narys. Jūrų skautas - Budys.  Vasario 16-osios Gimnazijos Kuratorijos narys nuo 2018 metų.

Pomėgiai: dviračio kelionės, keliavimas, uogininkystė ir vyndarystė, stovyklavimas, žygiai (ypač Šv. Jokūbo keliu ir Via Francigena).

## Šeima
Žmona Jūratė Adomaitytė-Palubinskienė, sūnūs Vincentas Linas (g. 2005 m.) ir Saulius (g. 2008 m.)
Sunda

**Sunda karalystė** (sundų kalba: *Karajaan Sunda*) – sundų tautos valstybė, egzistavusi vakarų Javoje nuo 670. Ji buvo tiesioginė Tarumanagara valstybės tradicijų perėmėja, atsiradusi šiai suskilus į dvi dalis. 
 
## Tarumanagaros skilimas
Po malajų valstybės Šrividžaja invazijos Tarumanagara labai nusilpo. Vienos jos vasalių, Sunda Sambava karalystės valdovas Tarusbava užėmė jos sostą. Jis siekė atkurti senąją galybę, tačiau buvo priverstas susitaikyti su valstybės skilimu, mat kitas vasalas Vretikandajunas, remiamas javiečių, siekė užvaldyti rytines teritorijas. Padalijimas buvo įvykdytas 670 m., kuomet Tarumanagara buvo padalinta tarp Sundos ir Galuho. Jų riba tapo *Tarum* upė.
## Sostinės vieta
Metraščiai mini, kad Tarusbava pastatė naują sostinę, tačiau nėra sutariama dėl jos lokacijos. 
Kadangi daugiausia radinių randama netoli Bogoro, spėjama, kad ten ir galėjo būti sostinė. Nors yra ir kitų aiškinimų. 

Tome Pires, lankęsis 1513, mini sostinę nutolusią nuo Sunda Kelapa (dabartinės Džakartos) per dvi dienas.
## Sundos valdovai
Po Tarusbavos mirties jo vienintelis sūnus buvo miręs, todėl sostą paveldėjo princesė Tedžiakencana. 723 ji ištekėjo už *Rakejan Džiamri* iš Galuho karalystės. Jis buvo Galuho įkūrėjo Vretikandajuno anūkas, Bratasenava (trečiojo Galuho valdovo) sūnus, o jo motina Sanaha buvo iš javiečių Kalingga karalystės.

Tokiu būdu buvo sudaryta ilgalaikė sąjunga su Galuhu, o kartu ir su Kalingga, mat *Rakejan Džiamri* turėjo daug jos valdovų kraujo. 732 m. tuo pasinaudodamas jis ėmė valdyti Kalingga (tiksliau šiaurinę jos dalį *Bhumi Mataram*), pradėdamas ten Sandžajų dinastiją. Sundos ir Galuho sostą 732 m. jis atidavė savo sūnui *Rakejyan Panaraban*.

Karaliai po Tarusabavos:
*1. Sanjaya/Harisdarma/Rakeyan Jamri (723 –732)
*2. Rakeyan Panaraban/Tamperan Barmawijaya (732–739) 
*3. Rakeyan Banga (739–766) 
*4. Rakeyan Medang Prabu Hulukujang (766–783) 
*5. Prabu Gilingwesi (783–795) 
*6. Pucukbumi Darmeswara (795–819) 
*7. Prabu Gajah Kulon Rakeyan Wuwus (819–891) 
*8. Prabu Darmaraksa (891–895) 
*9. Windusakti Prabu Dewageng (895–913) 
*10. Rakeyan Kemuning Gading Prabu Pucukwesi (913–916) 
*11. Rakeyan Jayagiri Prabu Wanayasa (916–942)
*12. Prabu Resi Atmayadarma Hariwangsa (942–954) 
*13. Limbur Kancana (954–964) 
*14. Prabu Munding Ganawirya (964–973) 
*15. Prabu Jayagiri Rakeyan Wulung Gadung (973–989) 
*16. Prabu Brajawisesa (989–1012) 
*17. Prabu Dewa Sanghyang (1012–1019) 
*18. Prabu Sanghyang Ageng (1019–1030) 
*19. Prabu Detya Maharaja Sri Jayabupati (1030–1042)
## Smukimas
Po Džajabupati mirties valstybės istorija nebuvo rašoma iki XIII a. Tiesioginis Sundos valstybingumo paveldėtojas buvo Padžadžaranas.
Ivatės prefektūra

**Ivatės prefektūra** () – Japonijos prefektūra, esanti Tohoku regione, Honšiū saloje, Japonijoje. Sostinė – Morioka.

## Istorija

Ivatė seniau priklausė Mucu žemei. Ji tik apie 800 m. buvo įtraukta į imperiją. Džiomon periodo metu čia buvo gausiai žvejojama ir medžiojama.

## Geografija

Ivatę rytuose skalauja Ramusis vandenynas, šiaurėje ribojasi su Aomorio prefektūra, vakaruose – su Akitos prefektūra, o pietuose – su Mijagio prefektūra. Prefektūros šiaurėje, rytuose ir vakaruose yra kalnų. Iš prefektūros šiaurės į pietus teka Kitakamio upė. Krantas labai grublėtas.

### Miestai
Ivatės prefektūroje yra 14 miestų:

### Miesteliai ir kaimai
Miesteliai ir kaimai pagal apskritį:

## Ekonomika

Ivatės pramonė labiausiai susikoncentravus aplink Morioką, kur esti komunikacijų pramonė.

## Kultūra

Iš visų legendų, aiškinančių Ivatės pavadinimo kilmę, geriausiai žinoma pasaka „Oni no tegata“, susijusi su Micuiši šventykla Moriokoje, (*Micuiši*, verčiant iš japonų kalbos, reiškia trys akmenys) kuri, kaip teigiama, buvo sunaikinta išsiveržusio Ivatės ugnikalnio. Pagal legendą, buvo velnias, kuris kankindavo ir užpuldinėdavo vietinius žmones. Kai žmonės ėmė melstis Micuišio dvasioms apsaugos, velnias tučtuojau buvo surakintas prie akmenų ir turėjo duoti priesaiką, kad niekada nebepuldinės žmonių. Kaip pažado įrodymą, velnias turėjo palikti rankos atspaudą ant vieno iš akmenų. Tokiu būdu ir buvo pavadinta vietovė Ivate (*Iwate*), kas pažodžiui reiškia „*akmeninė ranka*“. Net ir dabar sakoma, kad po lietaus galima pamatyti velnio rankos antspaudą.

## Žymūs žmonės

Kendžis Mijadzava, japonų poetas ir rašytojas, šioje prefektūroje gimė ir nugyveno didžiąją dalį savo gyvenimo. Taip pat čia buvo apsilankęs ir žymusis japonų poetas Macuo Bašo, kuris ir aprašė dideliame kūrinyje, pavadintame „Oku no Hosomichi“. Poetą ypač sužavėjo Hiraidzumis.

## Turizmas

* Čiuson šventykla
* Mocu šventykla
* Murioko šventykla
* Takadači-gikei-do šventykla

* Ivatės parkas
* Morioka Hašimoto meno muziejus
* Riusen ola
* Tono miesto muziejus

## Nuorodos

* Oficiali Ivatės prefektūros internetinė svetainė
Salakanagara

**Salakanagara karalystė** – pirmoji metraščiuose minima sundų tautos karalystė vakarų Javoje, gyvavusi tarp 200-362 m. Viena pirmųjų valstybių Malajų salyne

Salakanagara reiškia „Sidabro miestas“, ir tai greičiausiai buvo miestas – valstybė. Spėjama, kad ją 150 m. galėjo minėti Ptolemėjus, pasakodamas apie sidabro šalį *Argyre*. Numanoma vieta yra netoli dabartinio Pandeglang miesto.

Indų šaltiniai mini valstybę Javos saloje (*Javadwipa*) nuo 200 iki 362 m. Jos įkūrėju laikomas *Aki Tirem*.

## Valdovai
* 1. Devavarmanas I
* 2. Devavarmanas II
* 3. Devavarmanas III
* 4. Devavarmanas IV
* 5. Devavarmanas V
* 6. Devavarmanas VI
* 7. Devavarmanas VII
* 8. Devavarmanas VIII

Salakanagara buvo užkariauta Tarumanagara karalystės.
Hačimantajus

**Hačimantajus** () – miestas, įsikūręs Ivatės prefektūroje, Japonijoje. Mieste gyvena apie 30 tūkst. gyventojų.

## Istorija

Miestas įkurtas 2005 m. rugsėjo 1 d. sujungus Aširo ir Ninšinės miestus bei Macuo kaimą (visi pastarieji priklausė Ivatės apskričiai). 

## Miesto simboliai
Oficiali miesto gėlė – gencijonas, medis – hondinė pušis, paukštis – japoninis ilgauodegis fazanas.

## Nuorodos

Oficiali Hačimantajaus svetainė (japonų k.)
Rikudzentakata

**Rikudzentakata** () – miestas, įsikūręs Ivatės prefektūroje, Japonijoje. Čia gyvena apie 23,9 tūkst. gyventojų.

## Istorija

Miestas įkurtas 1955 m. sausio 1 d. Rikudzentakatą praktiškai sunaikino 2011 m. Sendajaus žemės drebėjimas ir cunamis.

## Politika ir vyriausybė

Rikudzentakatos miesto asamblėją sudaro 20 išrinktų narių. Miesto meras – nepartinis JKP remiamas Nagatas Nakasatas.

## Miesto simboliai
Oficiali miesto gėlė – japoninė kamelija, medis – japoninė kriptomerija, paukštis – paprastasis kiras.

## Nuorodos
* Rikudzentakatos oficiali internetinė svetainė
Austroneziečiai

**Austroneziečiai** – Indonezijos, Melanezijos, Polinezijos ir Madagaskaro tautų grupė, kurios tautos kalba austronezinėmis kalbomis, tačiau nesudaro kultūrinio ar rasinio vieneto.

Manoma, kad austronezinėmis kalbomis kalbančios tautos kilusios iš Taivano salos, į kurią jų protėviai persikėlė iš kontinentinės Azijos apie 10 000 - 6 000 m. pr. m. e.

## Nuorodos
* Austroneziečių migracijos
Malaizijos valstijos

**Malaizijos valstijos** – administraciniai Malaizijos vienetai, sudarantys Malaizijos federaciją. Malaizijoje yra 13 valstijų ir trys federalinės teritorijos (*Wilayah Persekutuan*). Jie išsidėstę Vakarų (Malakos pusiasalis) ir Rytų (Borneo šiaurė) Malaizijoje.

## Valstijų sąrašas
### [[Vakarų Malaizija]]
* Valstijos (skliausteliuose – valstijų sostinės):
** **[[Džohoras|Džohoro]]** sultonatas (Džohor Baru)
** **[[Kedahas|Kedaho]]** sultonatas (Alor Staras)
** **[[Kelantanas|Kelantano]]** sultonatas (Kota Baru)
** **[[Pahangas|Pahango]]** sultonatas (Kuantanas)
** **[[Perakas|Perako]]** sultonatas (Ipohas)
** **[[Selangoras|Selangoro]]** sultonatas (Šah Alamas)
** **[[Terenganu]]** sultonatas (Kuala Terenganu)
** **[[Negeri Sembilanas|Negeri Sembilano]]** monarchija (Serembanas)
** **[[Perlisas|Perliso]]** karalystė (Kangaras)
** **[[Malaka]]** (Malaka)
** **[[Penangas]]** (Džordžtaunas)
* Federalinės teritorijos:
** **[[Putradžaja]]**
** **[[Kvala Lumpūras]]**

### [[Rytų Malaizija]]
* Valstijos:
** **[[Sabahas]]** (Kota Kinabalu)
** **[[Saravakas]]** (Kučingas)
* Federalinės teritorijos:
** **[[Labuanas]]** (Bandar Labuanas)

## Istorija
Malaizijos administraciniai vienetai atspindi senąsias Malakos pusiasalyje egzistavusias malajų valstybes. Dauguma jų išsaugojo valdovų (sultonų) dinastijas. Kai kurios jų turi istoriją nuo XVI a.

## Nuorodos
* Malaysia: Administrative Division (Citypopulation.de)
* States of Malaysia (Statoids.com)
Antanas Lukoševičius

**Antanas Lukoševičius** (g. 1951 m. gegužės 19 d. Kaišiadoryse) – Lietuvos ir Kaišiadorių rajono savivaldybės politinis bei visuomenės veikėjas.

## Biografija
1977 m. baigė Kauno A. Sniečkaus politechnikos institutą, inžinierius technologas.

Lietkopsąjungos vyriausias vadybininkas, 2003–2007 m. ir nuo 2018 m. Kaišiadorių rajono savivaldybės administracijos direktorius. 2007–2018 m. Savivaldybės įmonės „Kaišiadorių paslaugos“ komunalinio skyriaus viršininkas.

2000–2003 m. ir 2007–2018 m. Kaišiadorių rajono savivaldybės tarybos narys.

Lietuvos liberalų sąjungos, 2003 m. Liberalų ir centro sąjungos Kaišiadorių rajono skyriaus narys.

Sutuoktinė Reda, vaikai Paulius, Lina..

## Šaltiniai
Instrukcijos per sekundę

**Instrukcijos per sekundę** (, džn. *Million Instructions per second*, **milijonai instrukcijų per sekundę**, Mips) – procesorių spartos matavimo vienetas.

Šiuolaikinių procesorių sparta turi apie keliasdešimt tūkstančių Mips. Žmogaus smegenys turi 100 milijardų Mips (1017 IPS arba 100 PFLOPS, dėl to, kad apie 1015 sinapsių =~ 1015bitų ir apie 100 Hz = 1017 IPS, o dar galima butų padauginti iš apie 1000 padalų turinčio neurono slenksčio, nors gal ir neteisinga laikyti sinapsės bitą viena operacija) spartą. Kad simuliuoti žmogaus smegenis su kompiuteriu reikia 1019 IPS.
 
Procesorių spartos matavimas IPS arba FLOPS yra praktiškai beveik ekvivalentus, tik Mips gali gautis daugiau.

## Nuorodos
* http://movementarian.com/2006/08/18/flops-mips-watts-and-the-human-brain/ 
* http://www.nickbostrom.com/superintelligence.html
Jėrubaičiai

**Jėrubaičiai** – kaimas Plungės rajono savivaldybėje, apie 9 km nuo Plungės.

## Gyventojai

## Šaltiniai
Ogosta

**Ogosta** (bulg. *Огоста*) − upė šiaurės Bulgarijoje, Dunojaus dešinysis intakas.

Upė prasideda Stara Planinoje, prie *Vraža Glavos* kalno (935 m) (*Вража глава*), netoli sienos su Serbija. Upės ilgis 144 km.

Didžiausi pakrantės miestai:
* Čiprovcai (*Чипровци*)
* Montana (*Монтана*)
* Mizija (*Мизия*)
Okinavos sala

**Okinavos sala** (, okinav. *Uchinaa*, kunigam. *Fuchináa*) – didžiausia Riūkiū salyno sala, kurioje įsikūrusi Okinavos prefektūros sostinė Naha. Salos plotas – 1&nbsp;206,98 km². Tai – penktoji didžiausia Japonijos sala, esanti Okinavos prefektūros šiaurės rytinėje dalyje. Ji yra 640 km nuo piečiausio Kiūšiū salos taško.

1990 m. Okinavos saloje gyveno 1,22 mln. žmonių. 2005 m. duomenimis, salos gyventojų skaičius buvo 1,385 mln., sudėjus učina (senuosius Okinavos salos gyventojus), japonus ir emigrantus (tarp jų – amerikiečių kariuomenės personalas ir jų šeimos).

## Geografija

Sala yra ilga, išsitiesusi pietvakarių-šiaurės rytų ašyje. Šiauriausias tarškas yra Hedo iškyšulys, o piečiausias Arasakio iškyšulys. Didžiausias pusiasalis – Motobu, kuris tiltais sujungtas su gretimomis salelėmis: Sesoko, Jogadži ir Koori. Pietuose esantis Kacureno iškyšulys irgi tiltu sujungtas su Jokacu salelėmis.

Pietinė salos dalis sudaryta iš koralinių rifų, tuo tarpu šiaurinė pusė sudaryta daugiau iš vulkaninių uolienų. Pietuose, kur paplitę lengvai ardomi kalkakmeniai, yra daug olų, kurių labiausiai žinoma – Giokusendas, esantis Nandžio mieste (tiksliau – buvusioje Tamagasuko kaimo, kuris dabar prijungtas prie Nandžio, vietoje).

Vyrauja nedidelės kalvos, o aukščiausias taškas yra Honahos kalnas šiaurinėje salos dalyje. Pajūryje daug paplūdymių. Salos klimatas – subtropinis.

Tradiciškai sala dalinama į tris regionus: Kunigamis šiaurėje, Nakagamis salos viduryje ir Šimadžiris pietuose. Kunigamyje išlikusi atskira tarmė nei pietinėje salos dalyje, čia mažai gyventojų, vyrauja neliesta subtropinių džiunglių gamta. 2021 m. šiaurinė Okinava (Janbaru) kartu su Amami Ošima, Tokunošimos, ir Iriomotės salomis buvo UNESCO pripažinta kaip pasaulio paveldo objektas.

## Istorija

Nuo seno Okinava buvo svarbiausia Riūkiū karalystės dalis. Kadangi didžioji dalis šiaurinės Okinavos salos neapgyvendinta, pietūs, o ypatingai Naha, yra smarkiai urbanizuota. Saloje išlikę 6 *[[gusuku]]*, učina tvirtovės, kurių dauguma virtę griuvėsiais.

Antrojo pasaulinio karo metu Japonijai pasidavus, JAV šią salą valdė iki 1972 m. birželio 17 d. Iki tada Okinavos saloje buvo pasilikusios JAV ginkluotosios pajėgos ir Kadenos aviacijos bazė, Japonijos vyriausybės pakvietimu kaip dalis Abipusiško bendradarbiavimo ir saugumo tarp JAV ir Japonijos sutarties (*Treaty of Mutual Cooperation and Security between the United States and Japan*).

## Galerija

Vaizdas:Manzamo.jpg|Klifai Mandzame
Vaizdas:GusukuWall.jpg|Gusuku siena
Vaizdas:KinjoPot1656.jpg
Vaizdas:GusukuArch.jpg|Gusuku griuvėsiai
Vaizdas:TogyuWP.jpg|Bulių kovos arena. Okinava – bulių kovos, kuri kartais sugretinama su sumo, „namai“
Vaizdas:NakamuraHouse2.jpg|Tradicinis okinavų namas


## Šaltiniai

## Nuorodos
* Okinavos HDR fotografija
Kedahas

: *Šis straipsnis yra apie šiuolaikinę Malaizijos valstiją. Istorinės Kedaho valstybės aptariamos straipsniuose [[Kedahas (istorinė valstybė)]] ir [[Kedaho sultonatas]]*.

**Kedahas** () – viena šiauriausių Malaizijos valstijų. Ribojasi su Tailandu, Perlisu šiaurėje ir su Peraku, Penangu pietuose.

## Geografija
Valstija yra Malakos pusiasalio vakaruose, prie Malakos sąsiaurio. Valstijai priklauso ir Langkavio sala. Būdingos derlingos lygumos, garsėjančios ryžių auginimu. Pietuose iškilę Bintango kalnai, iškilę iki 1862 m (Bintango kalnas).

Pagrindinės upės – Kedahas, Merbokas, Muda, Kerianas.

## Gyventojai

2015 m. tautinė Kedaho sudėtis: 76 % bumiputerai (daugiausia malajai, taip pat tajai, džahajai), 12,7 % kinai, 6,9 % indai, 0,9 % kiti, 3,4 % ne Malaizijos piliečiai. 2010 m. 77,2 % gyventojų buvo musulmonai, 14,2 % – budistai, 6,7 % – hinduistai, 0,8 % – krikščionys.

### Didžiausi miestai
* Alor Setaras – 254,8 tūkst. gyventojų (2010 m.)
* Sungai Petanis – 195,1
* Kulimas – 183,5
* Bedongas – 88,8
* Džitra – 75,9

## Ekonomika
Svarbiausia ūkio šaka – ryžių auginimas (išauginama daugiau nei pusė Malaizijos derliaus). Mašinų (automobilių, aviacijos, motociklų) pramonė. Turizmas (Langkavio saloje).

## Administracija

Kedahas padalintas į 11 apygardų:
* Balingas
* Bandar Baharu
* Kota Setaras
* Kvala Muda
* Kubang Pasu
* Kulimas
* Langkavio sala
* Padang Terapas
* Pendangas
* Sikas
* Janas

## Istorija

### Iki sultonato

Kedaho valstybė – viena seniausių Malajų salyne. Pirmaisiais mūsų eros amžiais Kedaho miestą įkūrė indų pirkliai, ir jis dalyvavo Transmalakinėje prekyboje.

Nors ilgainiui Kedaho sritys buvo suvienytos Langkasukos valstybėje, kai ši kontroliavo dideles teritorijas Malakos pusiasalyje, Kedahas buvo dalinai nepriklausomas. Jį valdė vietinė hinduistinė dinastija, įkurta *Merong Mahavangsa*. Žinomi devyni jos valdovai.

### Kedaho sultonatas (nuo 1136 m.)

Paskutinis hinduistinio Kedaho valdovas Praongas Mahavangsa 1136 m. atsivertė į islamą, tapdamas sultonu Muzafar Šachu. Taip buvo įkurtas Kedaho sultonatas, kurio sultonų dinastija egzistuoja iki šiol. Kedaho sultonatas apėmė ne tik dabartinį Kedahą, bet ir Penangą, Perlisą, Tailando Satuno provinciją.

XVIII a pabaigoje labai sustiprėjo Siamo grėsmė. Siekdamas britų pagalbos, sultonas prižadėjo jiems Penango salą, kurią britai pasiėmė, o pagalbos nesuteikė. Likęs Kedahas buvo okupuotas Siamo 1821 m. 1909 m. britų-Siamo sutartimi Kedahas buvo padalintas į keletą dalių. Šiaurinė jo dalis liko Tailandui (dabartinė Satun provincija), likusios teritorijos perėjo britams, bet jose buvo išskirta atskira dalis Perlisas. Tokiu būdu Kedahas ir Perlisas tapo Britų Malajos sudėtine dalimi, Nefederacinėmis Malajų Valstijomis.

Japonų okupacijos laikais per Antrąjį pasaulinį karą Kedahas vėl perėjo Tailandui ir pavadintas Syburi, tačiau po karo vėl grįžo britams. 1946 m. jis įsijungė į Malajos Sąjungą, o 1948 m. – į Malajos Federaciją, tapdamas viena iš Malaizijos valstijų. Jame išlikusi sultono institucija ir nuo XII a besitęsianti dinastija.

## Šaltiniai
Ettore Messina

**Etorė Mesina** (*Ettore Messina*, g. 1959 m. rugsėjo 30 d. Katanijoje) – Italijos krepšinio treneris, laikomas vienu geriausių krepšinio trenerių Europoje.

Etorė Mesina keturis kartus tapo „Eurolygos“ laimėtoju (du kartus su Bolonijos „Virtus“ ir du kartus su Maskvos CSKA). Treniruodamas Italijos rinktinę pasiekė 1997 m. Europos krepšinio čempionato finalą. Daugiausia treniravo Italijos komandas, Maskvos CSKA, Madrido „Real“. Keletą metų praleido NBA kaip Grego Popovičiaus asistentas. 2019–2025 m. treniravo Milano „Olimpia“.

E. Mesina įtrauktas į „Eurolygos“ kūrėjų 50-tuką, 2009 m. – į Italijos krepšinio šlovės muziejų.

## Pasiekimai

* Italijos krepšinio lyga: 1993, 1998, 2000, 2001, 2002, 2003, 2022, 2023, 2024 m.; 1984 m. – kaip asistentas.
* Italijos krepšinio taurė: 1990, 1999, 2001, 2002, 2003, 2004, 2005, 2021, 2022 m.; 1984, 1989 m. – kaip asistentas.
* Italijos krepšinio supertaurė: 2002, 2020 m.
* Eurolyga: 1998, 2001, 2006, 2008 m.
* R. Saportos taurė: 1990 m.
* 1997 m. Europos krepšinio čempionatas: sidabras
* Viduržemio žaidynės: 1993 m.
* Geros Valios žaidynės: 1994 m.
* Rusijos krepšinio lyga: 2006, 2007, 2008, 2009, 2013, 2014 m.
* VTB lyga: 2008, 2013, 2014 m.
* Rusijos krepšinio taurė: 2006, 2007 m.
* Eurolygos metų treneris: 2006, 2008 m.

## Šaltiniai
Beaujolais nouveau

**Beaujolais nouveau** (tariama „božolė nuvo“) – prancūziškas jaunas Božolė vynas. Gaminamas Božolė regione.

Gaminamas iš *Gamay* vynuogių veislės. Oficialiai išleidžiamas į prekybą trečiąjį lapkričio ketvirtadienį.

## Gamyba
Vynas gaminamas supaprastintos fermentacijos būdu, dėl to jį galima gerti praėjus jau šešioms savaitėms po vynuogių derliaus surinkimo.

„Beaujolais nouveau“ paprastai stengiamasi išgerti per keletą mėnesių nuo pagaminimo, jis nėra ilgai laikomas. Kai kurie vyno kritikai mano, kad „Beaujolais nouveau“ turi nebrandų, bet malonų kvapą, kuris nelabai skiriasi nuo nefermentuotų vynuogių sulčių.

Kasmet pagaminama 45 mln. litrų „Beaujolais nouveau“, o tai sudaro apie trečdalį regiono vyno produkcijos. Apie pusę yra eksportuojama, net į tokius tolimus regionus kaip Tolimieji Rytai. Nuo 1985 m. įsigalėjo tradicija pateikti vyną prekybon trečią lapkričio ketvirtadienį.

Komercinė „Beaujolais nouveau“ sėkmė paskatino atsirasti ir daugiau vadinamųjų *Primeur* vynų, pirmiausia kituose Prancūzijos regionuose, vėliau ir kitose vyną gaminančiose šalyse, pvz., Italijoje (*Vino novello*).

Skirtingai nuo kitų raudonųjų vynų, „Beaujolais nouveau“ patiekiamas atšaldytas.

## Nuorodos
* Apie ''Beaujolais nouveau''
David Andersen

**Deividas Andersenas** (; g. 1980 m. birželio 23 d. Melburne) – Australijos krepšininkas.

Nuo 2004 metų rungtyniavo Maskvos CSKA klube, bet 2008 m. vasarą sudarė trejų metų sutartį su Barcelonos AXA klubu .

2002 m. jį 37 šaukimu naujokų biržoje pasirinko Atlantos „Hawks“ komanda. 2009 m. liepos 14 d. jo teisės buvo perleistos Houston "Rockets" klubui. 2010 m. liepos 28 d. buvo iškeistas Toronto "Raptors" klubui, į piniginę kompensaciją ir ateities naujokų biržos šaukimą. 2010 m. lapkričio 20 d. buvo iškeistas New Orleans "Hornets" komandai.

2011 m. birželio 28 d. pasirašė trejų metų sutartį su Italijos Sienos "MdP" klubu. 2012 m. rugpjūčio 15 d. pasirašė dvejų metų sutartį su Stambulo "Fenerbahçe" klubu.

## Pasiekimai

* 2001, 2002 m. Italijos krepšinio taurės laimėtojas
* 2001, 2006, 2008 m. Eurolygos čempionas
* 2002, 2007 m. Eurolygos vicečempionas
* 2001, 2004 m. Italijos lygos čempionas
* 2005, 2006, 2007 m. Rusijos krepšinio taurės laimėtojas
* 2005, 2006, 2007 m. Rusijos čempionas
* 2009 m. Ispanijos čempionas

## Nuorodos

* Basketnews.lt puslapis apie žaidėją
Mitelšpilis

**Mitelšpilis** (iš  – žaidimo vidurys) – šachmatų partijos stadija, einanti po  debiuto ir prieš endšpilį. Riba tarp mitelšpilio ir debiuto ar tarp mitelšpilio ir endšpilio nėra tiksli. Mitelšpilį apibūdina tai, kad lentoje būna gana daug figūrų. Karalių pozicija mitelšpilyje paprastai būna pasyvi. Gana dažnai mitelšpilyje pradedamas priešininko karaliaus puolimas, kombinacijos.

## Šaltiniai
* Петр Арсеньевич Романовский „Миттельшпиль. План“, Москва, „Физкультура и спорт“, 1960

## Papildomam skaitymui
* *Mitelšpilis* (du leidimai), parašė M. Eivė ir H. Krameris
* *Chess Middlegames: Essential Knowledge*, parašė Jurijus Averbachas, 1996, Cadogan, ISBN 1-85744-125-7
* *Šachmatų mitelšpilis*, parašė Reuben Fine
Sangrija

**Sangría** (isp. *sangría* nuo *sangre* - *kraujas*) – ispaniškas silpnas alkoholinis gėrimas gaminamas iš raudonojo vyno su vaisiais, nedideliu brendžio ir sauso likerio kiekiu.

Anksčiau Sangrija buvo gaivinantis gėrimas, kuriame alkoholio buvo mažiau nei vyne.

Gaminant originalią Sangriją gazuotas vanduo ir cukrus nenaudojami. Gėrimas, parduodamas turistų lankomose vietose, būna žymiai didesnio stiprumo, o dėl pagardinimo, į jį dedama cukraus. Stiprieji alkoholiniai gėrimai įmaišomi dėl jų aromatinių savybių ir siekiant padidinti gėrimo stiprumą.

## Gamyba
Yra įvairių sangrijos receptų, tačiau pagrindinės sudėtinės dalys yra raudonasis vynas, vaisiai ir jų sultys, stiprieji alkoholiniai gėrimai. Skonis priklauso nuo naudojamų vyno, vaisių ir likerio rūšies. Kartais pilamas gazuotas vanduo, kad gėrimas taptų putojantis, o kartais raudonasis vynas pakeičiamas baltuoju.

## Rūšys
Yra keletas Sangrijos rūšių:
* *Paprastoji* arba *Tylioji* sangrija - ypatumas, kad joje nėra gazuoto vandens, bet būtini citrusiniai vaisiai ir vynuogės. Lengvas ir gaivus saldžiarūgštis skonis su ryškiu citrusinių ir vynuogių prieskoniu.
* *Vaisinė* sangrija - joje naudojama daugybė vaisių: citrina, apelsinas, laimas, braškės, persikas, obuolys, bananas, ananasas.
* *Baltoji* sangrija - ruošiama kaip įprasta, tik pagrindinis jos komponentas - baltasis vynas.
* *Putojanti* sangrija - pagrindinis komponentas - putojantis vynas arba gazuotas vanduo. Vynuogių, citrusinių vaisių aromato derinys su kvapu, atsiradusiu fermentacijos metu uždaroje sistemoje, kuris dar labiau sustiprėja, kylant angliarūgštės burbuliukams.

## Vartojimas
Vasarą Sangrija rekomenduojama patiekti atšaldytą, o esant labai karštam orui - praskiesti vandeniu. Vaisių gabaliukai visai nededami arba dedama nedaug.

Žiemą - geriau tinka pašildytas gėrimas, papildomai paskanintas cinamonu, gvazdikėliais ar muskatu.
Vienetinis vektorius

**Vienetinis vektorius** arba **ortas** () – tai vektorius, kurio norma (ilgis) lygi 1. Dažnai žymimas {\hat{\imath}}. Vektoriaus **a** ortas {\hat{a}} yra apskaičiuojamas pagal formulę

:\mathbf{\hat{a}} = \frac{\mathbf{a}}{\|\mathbf{a}\|},

čia \|\mathbf{a}\| yra vektoriaus **a** norma.

Vienetiniai vektoriai yra dažnai pasirenkami kaip baziniai vektorinės erdvės elementai. Taip parinkta bazė yra vadinama **normuota**. Dažnai baziniams vektoriams įvedamas papildomas ortogonalumo reikalavimas. Bazė, tenkinanti šį reikalavimą vadinama **ortonormuota**.

Erdvinės Dekarto koordinačių sistemos ortai turi specialius žymėjimus: ašies *Ox* ortas žymimas **i**, ašies *Oy* ortas - **j**; ašies *Oz* ortas žymimas **k**. Šie vektoriai sudaro ortonormuotą bazę Euklidinėje erdvėje \mathbb{R}^{3}.

Vienetiniai vektoriai sutinkami fizikoje ir geometrijoje.

## Šaltiniai
Edita Gudišauskienė

**Edita Gudišauskienė** (g. 1969 m. rugsėjo 19 d. Kaune) – Lietuvos ir Kauno miesto savivaldybės politinė bei visuomenės veikėja.

## Biografija

1988 m. baigė Kauno maisto pramonės technikumą, mechanikė, 1995 m. baigė Kauno technologijos universitetą, termoinžinerijos magistrė, 2001 m. – finansų vadybos magistrė, 2007 m. – regionų plėtros-viešojo administravimo magistrė.

2000–2006 m. dirbo Kauno miesto savivaldybės administracijos Vaiko teisių apsaugos tarnybos vyriausiąja buhaltere, 2006–2007 m. – vyriausiąja specialiste. 2007–2010 m. Kauno miesto savivaldybės mero patarėja bendruomenių ir socialiniais klausimais, Kauno miesto savivaldybės administracijos Vaiko teisių apsaugos tarnybos vyriausioji specialistė. 2010–2011 m. Kauno miesto savivaldybės administracijos direktorė. 2011–2012 m. Lietuvos Respublikos žemės ūkio ministro Kazio Starkevičiaus patarėja. 2013–2015 m. UAB „Kauno autobusai“ Finansų tarnybos vadovė. 2013–2022 m. Lietuvos Respublikos Seimo nario Kazio Starkevičiaus padėjėja. 

2015–2018 m. AB „Kauno grūdai“ ekonomistė. Nuo 2018 m. Kauno krašto pramonininkų ir darbdavių asociacijos direktorė.

2007–2010 m. ir nuo 2011 m. Kauno miesto savivaldybės tarybos narė, 2017–2022 m. TS-LKD frakcijos seniūnė.

Iki 2022 m. Tėvynės sąjungos Kauno skyriaus narė, 2015–2017 m. partijos Kauno skyrių sueigos pirmininkė. Nuo 2022 m. Demokratų sąjungos „Vardan Lietuvos“ Kauno skyriaus narė.

Lampėdžių bendruomenės centro pirmininkė, Kauno Veršvų vidurinės mokyklos tarybos narė. Sutuoktinis Fortūnatas, vaikai Dinas, Gintarė.

## Šaltiniai
Adolfas Antanas Balutis

**Adolfas Antanas Balutis** (g. 1942 m. birželio 19 d. Vilniuje) – Lietuvos ir Kauno miesto politinis bei visuomenės veikėjas.

## Biografija
1957–1961 m. mokėsi Kauno politechnikume. 1962–1967 m. studijavo Kauno politechnikos institute, pramoninės ir civilinės statybos inžinierius. 1967–1975 m. Miestų statybos projektavimo instituto Kauno filialo vyresnysis inžinierius, grupės vadovas. 1975–1992 m. Žemės ūkio statybos projektavimo instituto grupės vadovas, skyriaus viršininko pavaduotojas.

1992–1996 m. Lietuvos Respublikos didžiųjų miestų sąjungos pirmininkas. 1996–1997 m. Lietuvos savivaldybių asociacijos viceprezidentas. 1997–2000 m. Kauno miesto savivaldybės mero Henriko Tamulio pirmasis pavaduotojas. 2000–2001 m. UAB „Balticum construction“ statybos direktorius. 2001–2004 m. AB „YIT Kausta“ rinkodaros vadovas, vadybininkas. 2004–2007 m. Kauno miesto savivaldybės mero Arvydo Garbaravičiaus pavaduotojas.

Iki 2008 m. Tėvynės sąjungos narys. 1990–1995 m. Kauno miesto tarybos deputatas, 1995–1997 m., 1997–2000 m., 2000–2003 m., 2003–2007 m. ir 2007–2008 m. Kauno miesto savivaldybės tarybos narys. 2007 m. tarpininkavo Kauno verslininkėms perduodant 100 tūkst. litų grynaisiais Kauno apskrities viršininko pavaduotojui Virginijui Vizbarui. Suimtas STT dėl pagalbos duodant kyšį. Buvo nuteistas kalėti vieniems metams lygtinai.

1992 m. vienas žurnalo „Savivaldybė“ iniciatorių ir redakcinės kolegijos narys. Kauno miesto stalo teniso federacijos pirmininkas, AB „Kauno energija“ stebėtojų tarybos pirmininkas. JAV Kentukio valstijos Boulingo Gryno miesto garbės pilietis, Džefersono grafystės garbės kapitonas. Už Norvegijos karaliaus Haraldo ir karalienės Sonjos vizito Kaune organizavimą apdovanotas Karališkuoju padėkos ženklu.

Sutuoktinė Teresė, duktė Aušrinė.

## Šaltiniai
Sura

**Sura** () – Korano dalis, skyrius. Iš viso yra 114 surų, kurias sudaro ajatai (eilutės). Suros yra nevienodo ilgio: trumpiausią surą sudaro 3, ilgiausią – 286 eilutės. Tradiciškai skiriamos 90 Mekos, apreikštos dar prieš hidžrą, ir 24 Medinos laikotarpių suros. Kiekviena sura skiriasi nuo kitos suros, kiekviena sura turi savo pavadinimą, kad musulmonams būtų lengviau atsiminti visą Korano tekstą. 

Visos suros (išskyrus devintą *At-Tauba*) pradedamos tikėjimo formule, vadinamą basmala: *bi-smi llāhi r-raḥmāni r-raḥīm<sup></sup>* („Vardan Dievo, Maloningojo, Gailestingojo“). Ši formulė žymi ribas tarp surų. Kelios trumpos suros kalbamos kaip kasdienės maldos. Al Fatiha, pirmoji Korano sura, kalbama kaip atskira malda.

## Korano surų sarašas
Koraną sudaro 114 surų:

## Šaltiniai

## Nuorodos
*Korano suros